Ledigheid is die duiwel se oorkussing – toortsie.com
November 8, 2016 November 8, 2016 ~ Toortsie
Ek het geskryf van Bybelse vrou wat slim genoeg was om ‘n oorlog af te weer, toe daag Seegogga en Natasja my uit om van nog vroue te skryf. My idee was om oor vroue te skryf wat guts gehad het, nie oor vroue wat ‘n negatiewe smaak in die mond agterlaat nie.
Potifar se vrou is só iemand, sy laat ‘n slegte smaak agter. Vandag gaan ek seker van oordeel beskuldig word. Maar voor jy die vinger wys, God het die sondaar lief, maar haat die sonde, en dis ons plig om verkeerdhede uit te wys. Daarmee verdoem ek nie die vrou nie.
Josef beland in Egite nadat sy broers hom verkoop het, en beïndruk vir Potifar, die hoof van die lyfwag. ‘n Man van aansien. God was met Josef, Josef was getrou, en Josef het leierseienskappe gehad, hy het mos hoeka daarvan gedroom!
Potifar se vrou was ‘n ander enetjie. Sy was ‘n bietjie verveeld. Om die vrou van ‘n hoë amptenaar te wees, was toe nie so opwindend soos sy gedink het nie. Dalk het haar man te veel aandag aan sy werk gegee? Of hy mooi was, weet ek nie. Oud? Dit word nie beskryf nie.
Mev Potifar sien toe die mooie Josef raak, dieselfde Josef vir wie Potifar hoof oor alles in sy huishouding gemaak het, behalwe oor sy vrou. Potifar is werk toe vir die dag, die ledigheid het by mevrou P oorgeneem, die duiwel het sy fluisterwerk gedoen, en Mev P nader vir Josef: “Kom slaap by my.” En Josef sê, “Nee”. (Ag, hoe kry ek nou respek vir hom, sy moes mos ook mooi gewees het, aanloklik, ryk, versorg.)
Dag vir dag het sy aangehou, maar Josef het sterk gebly.
Een dag toe hy in die huis ingaan, is almal weg, selfs die ander slawe, en Mev P kon haar liste nie meer beheer nie. Sy gryp hom aan die klere, hy vlug buitentoe, maar sy het tog een van sy kledingstukke in die hand … wat hom die tronkstraf besorg. (Exodus 39)
Selfs die Koran vertel die verhaal. Die feit dat sy klere aan die agterkant geskeur was, het hom onskuldig gemaak. Tog is Josef in die tronk gegooi, om hom teen haar te beskerm! Want, volgens die Koran, het sy ‘n ete vir haar vriendinne gereël. Toe hulle hom sien, het hulle hulleself, uit bewondering vir Josef, met die messe gesny! (Sura 12, Afdeling 4)
Mev Potifar moes vir haar iets kry om haar mee besig te hou. Wat sy gedoen het, was verkeerd. Sonde. Sy het haar man verkul, gelieg …
‹ PreviousDie gawe meisietjie
Next ›My 10 favourite blog posts from my blog (part 1)
29 thoughts on “Ledigheid is die duiwel se oorkussing”
November 8, 2016 om 6:36 vm
En toe kom sy weg met haar wandade omdat haar man ‘n hoë posisie beklee het. Mmmm. Nou aan wie laat dit my dink?
November 8, 2016 om 6:56 vm
Nooit só ver gedink nie!
November 8, 2016 om 7:09 vm
Terwyl almal die waarheid geweet het!
November 8, 2016 om 7:10 vm
Of sou hil nie weet nie, hierdie verhaal is mos eers later neergeskryf?
November 8, 2016 om 9:34 vm
O ek is seker hulle het geweet, maar in daardie dae het jy liewer jou mond gehou anders verloor jy jou kop.
November 8, 2016 om 9:37 vm
En kopverloor kan gevaarlik wees!
November 8, 2016 om 9:48 vm
haha ou grapjas – ja, dis gevaarlik, fisies of geestelik
November 8, 2016 om 7:35 vm
Josef is nog altyd een van my gunsteling bybelkarakters. Om nie voor daardie vrou te geswig het nie wys ‘n voorwaar ‘n man van God!!!
November 8, 2016 om 7:38 vm
Ek is skoon trots op hom!
November 8, 2016 om 10:02 vm
So n belustige vrou!
November 8, 2016 om 10:03 vm
November 8, 2016 om 10:06 vm
November 8, 2016 om 2:11 nm
Ek lees julle klompie se lekker pittige kommentaar, en moet lag. Skerper as skerp geantwoord. En Toortsie, jy kán stories oorvertel! Gevoel soos ñ hedendaagse hygroman wat ek lees. Ek vra ook dat jy nog ñ paar vrouens op hierdie manier aan ons voorstel.
November 8, 2016 om 2:34 nm
Maar nou raak hulle mun! Wat kan ek vertel van die koningin van Skeba? Het sy Salomo verlei, of nie? 🙂
November 8, 2016 om 2:47 nm
O gits. Kan jy nie iewers gaan navors nie? Dít sal nou ñ great storie uitmaak.
November 8, 2016 om 2:50 nm
Ek is te lui!:)
November 8, 2016 om 2:55 nm
Ek sal bietjie loer. Daar was mos die destydse boek ‘King Soloman’s mines’ of so iets. Daar was ñ storie in oor die koningin van Skeba. Of het ek dit nou heeltemal verkeerd? Sal gaan kyk.
November 8, 2016 om 3:14 nm
Dan kan jy dit sommer skryf! 🙂
November 8, 2016 om 3:17 nm
November 9, 2016 om 7:45 vm
Ek het geskryf. 🙂
November 8, 2016 om 3:23 nm
Mmm oulik! Miskien moet jy volgende begin dink ‘n boek skryf oor Vroue van die bybel.
November 8, 2016 om 3:31 nm
November 8, 2016 om 3:30 nm
November 8, 2016 om 7:31 nm
Mmmm mens sink nie so daaraan … Josef klink na so gawe seun!
November 8, 2016 om 7:34 nm
JA, ‘n gawe seun, en as jy mooi dink is hy baie baie ouer as ons! 🙂
November 9, 2016 om 6:58 nm
Ja maar dit kan mens nie vergelyk nie want dit gaan darem ‘n hele klomp ou mense soos kinders laat lyk 🙂
November 9, 2016 om 7:16 nm
Hy het wel ‘n effens arrogante streep in hom gehad, maar nou ja, mens kan ook nie net goed wees nie! 🙂
November 9, 2016 om 7:00 nm
Dis juis wat sy stomme broers so gepla het!
434,462 ste persoon wat hier inloer! Baie dankie en welkom! Hoop jy loer weer in.